དངོས་རྫས་ཀྱི་འཆར་གཞི་བཟོ་རྒྱུ་ནི་ཁེ་ལས་ཀྱི་དངོས་རྫས་དོ་དམ་བྱེད་པའི་ལྷུ་ཚིགས་གལ་ཆེན་ཞིག་ཡིན། དངོས་རྫས་ཀྱི་འཆར་གཞི་ནི་ཁེ་ལས་ཀྱིས་དངོས་ཟོག་སྔོན་མངག་དང་ཉོ་སྒྲུབ་བྱེད་པའི་ལས་ཀ་དང་ཁེ་ལས་ནང་ཁུལ་གྱི་དངོས་རྫས་མཁོ་འདོན་བྱེད་པའི་ལས་ཀ་སྒྲིག་འཛུགས་བྱེད་པའི་གཞི་འཛིན་ས་ཡིན། དངོས་རྫས་དང་། ཐོན་སྐྱེད། ནོར་དོན་སོགས་སྡེ་ཚན་ཁག་གི་ཆ་འཕྲིན་ཕྱོགས་བསྡུས་བྱས་ནས་དངོས་རྫས་ཀྱི་འཆར་གཞི་བཟོ་སྐབས་དངོས་རྫས་སྡེ་ཚན་གྱིས་འཆར་གཞི་དོན་འཁྱོལ་ལ་ལྟ་སྐུལ་བྱེད་པའི་དངོས་རྫས་འཆར་གཞི་དོ་དམ་བྱེད་སྟངས་ཁེ་ལས་དེ་བས་མང་བས་བེད་སྤྱོད་གཏོང་གི་ཡོད་པ་རེད། འཆར་ལྡན་དཔལ་འབྱོར་གྱི་དུས་སྐབས་སུ། དངོས་རྫས་ཀྱི་འཆར་གཞི་ནི་གཙོ་བོ་རྒྱལ་ཁབ་ཀྱིས་འོག་རིམ་ལ་སྤྲད་པའི་ཐོན་ཚད་གཞི་འཛིན་སར་བྱེད་པ་དང་། དངོས་རྫས་ཉོ་སྒྲུབ་དང་། བེད་སྤྱོད། གསོག་འཇོག་བཅས་ཚང་མ་ནི་ཐོན་ཚད་ཀྱི་དགོས་མཁོ་སྐོང་རྒྱུ་དེ་ཚད་གཞིར་འཛིན་དགོས། དེ་རིང་ཁྲོམ་རས་ཁེ་ལས་ཀྱི་དངོས་རྫས་འཆར་གཞི་བཟོ་རྒྱུའི་ཐད་བླང་བྱ་དེ་བས་མཐོ་བ་བཏོན་པ་དང་། ཁེ་ལས་ནང་ཁུལ་གྱི་སྡེ་ཚན་ཁག་གི་ཆ་འཕྲིན་ཕྱོགས་བསྡུས་བྱས་ཏེ་དངོས་རྫས་ཀྱི་འཆར་གཞི་བཟོས་ནས་འཆར་གཞི་དེ་བས་གནད་ལ་འཁེལ་བ་དང་། དེ་བས་ཚན་རིག་དང་མཐུན་པ། དེ་བས་བཀོལ་སྤྱོད་རང་བཞིན་ལྡན་པ་བཅས་ཡོང་རྒྱུ་རེད། འཆར་གཞི་བཟོ་བའི་དུས་འགོར་དངོས་ཟོག་སྡེ་ཚན་གྱིས་མི་སྣ་སྒྲིག་འཛུགས་བྱས་ནས་དངོས་ཟོག་ཁྲོམ་རར་བརྟག་ཞིབ་བྱས་ཏེ་དངོས་ཟོག་གི་གནས་ཚུལ་ཤེས་རྟོགས་གཏིང་ཟབ་བྱས་ནས་རིན་གོང་གི་ཆ་འཕྲིན་ཐོག་མ་ཁོང་དུ་ཆུད་པ་བྱས་པ་དང་། ཐོན་སྐྱེད་སྡེ་ཁག་གིས་ཐོན་སྐྱེད་བྱེད་ནུས་དང་། སྔོན་དཔག་ཐོན་འབོར། སྤྱོད་མཁན་གྱི་དགོས་མཁོ། འཕེལ་རྒྱས་གསོག་འཇོག་སོགས་ཀྱི་རྒྱུ་རྐྱེན་ལ་གཞིགས་ནས། དངོས་རྫས་ཀྱི་གྲངས་འབོར་དང་སྣ་རིགས་ཚོད་རྩིས་བྱས་ཏེ། དངོས་རྫས་མཁོ་དགོས་ཀྱི་ཞིབ་ཐོ་འདོན་དགོས། ནོར་དོན་ཚན་པས་འཁོར་རྒྱུག་མ་དངུལ་གྱི་ཞིབ་ཕྲའི་ཆ་འཕྲིན་མཁོ་འདོན་བྱེད་འགན་འཁུར་ནས་མ་དངུལ་གྱི་འཁོར་རྒྱུག་བྱེད་ཚད་གཙང་མས་དངོས་ཟོག་འཆར་གཞིའི་གཞི་ཁྱོན་ལ་ཚོད་འཛིན་བྱེད་ཀྱིན་ཡོད།